***COMUNICAT DE PRESĂ***

***Asigurare de zonă la un accident rutier, în localitatea Nucet***

Astăzi, 09 decembrie 2020, în jurul orei 03:30, pompierii târgovișteni au fost solicitați să intervină în urma producerii unui accident rutier, ce a avut loc pe pe raza localității Nucet, în care a fost implicat un autoturism care a părăsit carosabilul și a intrat, prin porți, în curtea unei gospodării. În urma impactului a fost avariat și un stâlp de electricitate, iar o conductă de gaze a fost fisurată.

La locul evenimentului, pompierii de la Detașamentul Târgoviște s-au deplasat cu o autospecială de intervenție și un echipaj de ambulanță SMURD, unde au acționat pentru asigurarea și securizarea zonei până la sosirea echipelor specializate de la operatorii de distribuție a gazelor și energiei electice.

Din fericire, accidentul nu s-a soldat cu victime, înregistrându-se doar pagube materiale importante.

COMPARTIMENT

*INFORMARE ȘI RELAȚII PUBLICE*